دريس التمسماني

دريس التمسماني (مزيود عام 1966) هو مصرفي مغربي ميركاني، كاتب، ومتحدث عام متخصص فالتحول الرقمي، والتكنولوجيا المالية والدفاع على شؤون المهاجرين. بدا مسيرتو المهنية ف سيتي بنك عام 1995 وهو دابا مدير تنفيذي تيشرف على خدمات البنوك الرقمية فالامريكتين، و تيشغل لمنصب ديال رئيس العمليات الرقمية ديال لامريكتين ف هاذ الدور. التمسماني معروف بتعاون ديالو مع البنوك المركزية والهيئات التنظيمية، بحيث تيساهم فتشكيل ديال السياسات الرقمية، والشمول المالي "financial inclusion"، والاصول الرقمية "digital assets"، و تكنولوجيا البلوك تشين و الذكاء الاصطناعي. و الخبرة ديالو فمجال التحول الرقمي جعلاتو يولي رائد فكري ف المناقشات العالمية حول السياسات المالية. الحياة الشخصية. تزاد التمسماني ف مدينة طنجة. وهو الحفيد ديال الجنرال الريفي دريس الريفي التمسماني لي تعين باشا على جمهورية الريف عام 1926، و تعين من بعد باشا على اصيلا و لعرايش و تطوان. واجه التمسماني صعوبات اكاديمية فصغرو وكان قريب يدخلوه للاكاديمية العسكرية. و و حيت ماكانش باغي يلتاحق بالمدرسة العسكرية، قرر مغادرة المغرب عام 1986 فسن سبعطاش وهاجر لميريكان و معاه غير 200 دولار فجيبو وبلا اتقان قوي للغة الانجليزية. ملي بدا خدام، بدا ياخد دروس ليلية لتعلم الانجليزية ثم لتحق بدورات فالالكترونيات و تعرّف لاول مرة على اجهزة الكمپيوتر. بعد سنوات، لتحق التمسماني بدراسات الاعمال التجارية. وهو حاصل على ماجستير فادارة الاعمال من جامعة اوهايو ستيت، وماجستير تنفيذي فالتسويق الصناعي من معهد IAE ف جامعة اوسترال فبوينس ايرس ف الارجنتين، وشهادة فالقيادة التنفيذية من جامعة هارڤارد. حاليا ساكن مع مراتو ف ميامي ف ولاية فلوريدا. المسيرة المهنية ف سيتي ڭروپ. بدا دريس التمسماني مسيرتو ف سيتي ڭروپ عام 1995 كمستشار اول. كان جا من شبكة تيلموندو التلفزيونية لي شغل فيها منصب مدير العمليات من 1993 ل 1995. و من قبل، كان خدم فمجلة ڭلوب وشركة وورلدكير للتامين الدولي. من وقت نضمامو ل سيتي ڭروپ، شغل التمسماني بزاف ديال المناصب القيادية، منها: فهاذ الادوار، ساهم فتطوير منصات المصرف الرقمي، والاستراتيجيات المالية القايمة على البيانات، وتحسينات التشغيلية القايمة على التكنولوجيا فجميع انحاء المنطقة. تيشغل دابا المنصب ديال مدير تنفيذي ورئيس العمليات الرقمية للامريكتين، بحيث تيشرف على المنتجات الرقمية والاعمال عبر امريكا الشمالية وامريكا اللاتينية. تترتكز خدمتو على تحديث الاسواق المالية، وتقنية البلوك تشين، و الذكاء الاصطناعي فالقطاع المصرفي. و تيتعاون مع البنوك المركزية والهيئات التنظيمية وشركاء الصناعة لتعزيز القدرات الرقمية ودعم الشمول المالي. العضويات والمنظمات. دريس التمسماني مشارك بشكل فعال ف بزاف ديال المنظمات لي كتدعم ريادة الاعمال و التعليم و الابتكار التكنولوجي. وهو عضو ف مجلس ادارة "جونيور اتشيڤمنت اميركاس". زيادة على دورو ف المجالس، التمسماني عضو ف "برنامج ريادة الاعمال العالمي" التابع لوزارة الخارجية الميريكانية، لي تيعزز الابتكار العالمي و النمو الاقتصادي. و هو مشارك حتى فمبادرة "شركاء على ود بداية جديدة" التابع لمعهد اسپن، ولي تركز على تعزيز التعاون الاقتصادي والاجتماعي بين الولايات المتحدة ودول شمال افريقيا. الدفاع على حقوق المهاجرين. تيتعتبر دريس من الشخصيات البارزة فدعم الجالية المغربية المقيمة فميريكان، بحيث كرّس الجهود ديالو لتعزيز المكانة ديالها الاجتماعية والسياسية والاقتصادية. ركّز دريس على اطلاق مبادرات كتهدف لتحسين فرص التعليم، تعزيز المشاركة المدنية، ودفع عجلة التنمية القتيصادية بين المغاربة الميريكان. كيما ساهم فتاسيس وادارة عدد من المنظمات اللاربحية والمشاريع السياسية لي كتسعى لتمكين الجالية المغربية وابراز قضايا ديالها على المستوي المحلي والدولي. فعام 2002، طلق التمسماني "القرية"، اول منصة اجتماعية بالدارجة المغربية، مصممة باش تربط المغتربين المغاربة، خاصة فامريكا الشمالية. كانت المنصة كانت مركز رقمي لتبادل الثقافات والتواصل المهني ومناقشة هوية المهاجرين، شي لي جعلها تولّي مبادرة رائدة فالمجتمعات المغربية عبر الانترنت. تيشغل التمسماني منصب ديال الرئيس وعضو مجلس ادارة "التحالف المغربي الميريكاني" من عام 2008. و فعام 2009، اسس حركة Moroccan Americans for Fritchey Movement (المغاربا المريكانيين على ود حركة فريتشي). دريس هو المؤسس والرئيس ديال معهد "361 درجة"، وهو مركز ابحاث مغربي ميريكاني متخصص فالدراسات السكانية والتنمية ولي المقر ديالو فميريكان. وفعام 2012، اسس التمسماني "مؤسسة نمو المغرب". المشاركة الديپلوماسية والمجتمعية. لعب التمسماني دور نشيط ف مبادرات الحكومة الميريكانية لي كاتهدف ل تعزيز ريادة الاعمال و التنمية الاقتصادية ف منطقة المغرب الكبير. تختار من قيبال برنامج ريادة الاعمال العالمي التابع لوزارة الخارجية الميريكانية ممثل لمبادرات الرئيس باراك اوباما للتنمية الاجتماعية و الاقتصادية ف المغرب الكبير. ف هاذ الاطار، عمل معا صنّاع السياسات و قادة الاعمال لتعزيز النمو الريادي و الروابط الاقتصادية بين ميريكان و شمال افريقيا. زيادة على هادشي، تستدعى التمسماني باش يهضر ف البيت البيض، فين تناول قضايا متعلقة بمشاركة المهاجرين و التمكين الاقتصادي ديالهم و العلاقات المغربية الميريكانية. التاليف والمحاضرات والظهور الاعلامي. تيكتب التمسماني فمواضيع كتعلق بالتمويل، التحول الرقمي، البلوك تشين، الذكاء الاصطناعي، والشمول المالي. فعام 2005، ولا واحد من المغاربة الميريكانيين اللوالا لي نشرو كتاب فميريكان معا ليلى العلمي. صدر كتاب ديالو "Rewind" لي تيحكي قصة درامية على كفاح الروح البشرية باش تلقى السعادة بعيد على الوطن. فمطلع الالفية، لقى التمسماني محاضرات حول ستراتيجية التسويق والمشاركة الرقمية، بحيث قدم محاضرات حول "فن التسويق"، ولي ركزت على العلامات التجارية و مشاركة الكليان و الستراتيجية الرقمية. و خلال هذ الفترة، هضر حتى ف مؤتمر "COMDEX" على الموجة الثانية ديال لانترنت و تاثيرها على التحول المالي و الرقمي. من ذاك الوقت، شارك كمتحدث فمؤتمرات صناعية متنوعة تناولت مواضيع فحال دور الذكاء الاصطناعي فالخزينة والتمويل، وتقنية البلوكتشين والاصول الرقمية فالقطاع المصرفي، وتاثير العملات المشفرة على الشمول المالي والاتجاهات التنظيمية فالتكنولوجيا المالية. بان التمسماني حتى ف مقابلات صحفية و تلفزيونية بعدة لغات، ناقش خلالها التحول الرقمي و الابتكار المالي. بحال على قناة "CNN" لي هضر فيها على مستقبل المدفوعات الرقمية و الشمول المالي. و ب الصبليونية، تدارت معاه مقابلة ف جورنال "El Comercio" الپيروڤية ناقش فيها انتقال الاصول ل الاقتصاد الرقمي. اما ف جورنال "La República" الكوستاريكية، تناول تاثير التكنولوجيا المالية على الاسواق المالية، و شرح ف "El Dinero" تطورات سيتي ڭروپ فمجال الخدمات المصرفية الرقمية بالكامل للشركات. فعام 2023، شارك التمسماني فنقاش على منصة "بلومبيرڭ" حول العملات المشفرة، و ستكشف دور ديال البلوكتشين والاصول الرقمية والتنظيم المالي فالمشهد المالي المتطور. كيما قدم عرض فمؤتمر "امريكا الرقمية" سلط فيه الضو على الاصول والتحول الرقمي فالقطاع المصرفي. و كاتشمل الخدمة ديالو حتى ابحاث حول الشمول المالي و دور التكنولوجيا ف توسيع الوصول للخدمات المالية. فعام 2025، نشر ادريس التمسماني البنك الوكيل: كيف يعيد الذكاء الاصطناعي والانظمة الذكية تعريف التمويل (The Agentic Bank: How AI and Intelligent Systems Are Redefining Finance). كيستكشف الكتاب كيفاش تيحول الذكاء الاصطناعي و تقنية بلوكتشين المؤسسات المالية التقليدية ل ما كيسميه "المؤسسات الوكالة"، قادرة على التفكير و التصرف و التكيف بشكل مستقل، و بالتالي احداث ثورة ف القطاع د لفينونص. بناءً على دراسات حالة افتراضية – بحال مدير السيولة لي كيشرف على وكلاء مستقلين كيتراكيو مراكز الفلوس و كيجربو البزاطم ديالهم باستمرار – التمسماني كيقول بلي الانظمة الوكيلة (الـ Agent-based systems) غادي يحولو العمليات البنكية من العمليات اليدوية لي كتدار كل فترة، للتنسيق المستمر لي كتقودو الماكينة. الجوائز والتكريمات. حصل دريس التمسماني على بزاف ديال الجوائز ف تقدير للمساهمة ديالو ف مجال الخدمات لبنكية الرقمية و الابتكار المالي و التسويق. و حصل على المركز اللول ديال جائزة "جيري ڭولدينبيرڭ" ف التسويق المباشر عام 2002، و جائزة الالفية "ستراثمور هوز هو" للقيادة ف عام 2000. كيما تختار "رائد الرؤية" من شركة كومپاك عام 1999. جوائز سيتي للخدمات المصرفية الرقمية. تحت القيادة ديالو، حصلات سيتي على بزاف ديال الجوائز ف امريكا اللاتينية و الشمالية، ف عتراف ب التقدم ديالها ف مجال الخدمات لبنكية الرقمية و التكنولوجيا. ف عام 2022، تختار سيتي "افضل بنك رقمي ف العالم" من قيبال مجلة "ڭلوبال فاينانس"، و هو التكريم لي حصلات عليه للسنة التنين و العشرين على التوالي. ف العام لي موراه، فازت سيتي ب جوائز "ذا بانكر" للابتكار ف الخدمات المصرفية الرقمية و جوائز مشاريع التكنولوجيا للعام، و لي كتسلط الضو على التطورات ف تكنولوجيا الخدمات المصرفية و الابتكار الرقمي. ف عام 2024، تختار سيتي "افضل بنك رقمي ف العالم" من عند "يوروموني" للمرة الثانية ف ثلث سنين، ف تقدير للاستثمارات ديالها لمستامرة ف لابتكار لبنكي الرقمي. ف مارس 2025، حصل التمسماني على "الجائزة الذهبية" (Premio de Oro) ف فئة "البلوكتشين و الكريپطوصولدي" ب صفتو رئيس العمليات الرقمية د اميريكا ف سيتي - حلول الخزينة و التجارة.